CELEX: 32012R0476
Language: sl
Date: 2012-06-05 00:00:00
Title: Izvedbena uredba Komisije (EU) št. 476/2012 z dne 5. junija 2012 o prepovedi ribolovnih dejavnosti z ribiškimi plovili z zapornimi plavaricami, ki plujejo pod zastavo Španije ali Francije ali so registrirana v Španiji ali Franciji in ki lovijo modroplavutega tuna v Atlantskem oceanu vzhodno od 45° zahodne zemljepisne dolžine in v Sredozemskem morju

6.6.2012   
            
            
               SL
            
            
               Uradni list Evropske unije
            
            
               L 146/42
            
         IZVEDBENA UREDBA KOMISIJE (EU) št. 476/2012
   z dne 5. junija 2012
   o prepovedi ribolovnih dejavnosti z ribiškimi plovili z zapornimi plavaricami, ki plujejo pod zastavo Španije ali Francije ali so registrirana v Španiji ali Franciji in ki lovijo modroplavutega tuna v Atlantskem oceanu vzhodno od 45° zahodne zemljepisne dolžine in v Sredozemskem morju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
   ob upoštevanju naslednjega:
   
               (1)
            
            
               Uredba Sveta (EU) št. 44/2012 z dne 17. januarja 2012 o določitvi ribolovnih možnosti, ki so na voljo v vodah EU in ki so plovilom EU na voljo v nekaterih vodah, ki niso del EU, za nekatere staleže rib in skupine staležev rib, za katere veljajo mednarodna pogajanja ali sporazumi, za leto 2012, določa količino modroplavutega tuna, ki ga lahko v letu 2012 ulovijo ribiška plovila Evropske unije v Atlantskem oceanu vzhodno od 45° zahodne zemljepisne dolžine in v Sredozemskem morju.
            
         
               (2)
            
            
               Uredba Sveta (ES) št. 302/2009 z dne 6. aprila 2009 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju, spremembah Uredbe (ES) št. 43/2009 in razveljavitvi Uredbe (ES) št. 1559/2007 (2) od držav članic zahteva, da Komisijo obvestijo o individualnih kvotah, dodeljenih njihovim plovilom z dolžino nad 24 metrov.
            
         
               (3)
            
            
               Skupna ribiška politika je zasnovana tako, da s trajnostnim izkoriščanjem živih vodnih virov na podlagi previdnostnega pristopa zagotavlja dolgoročno sposobnost preživetja ribiškega sektorja.
            
         
               (4)
            
            
               Kadar Komisija v skladu s členom 36(2) Uredbe Sveta (ES) št. 1224/2009 in na podlagi informacij držav članic in drugih informacij, ki jih ima na voljo, ugotovi, da za ribolovne možnosti, ki so na voljo Evropski uniji, državi članici ali skupini držav članic, velja, da so bile izčrpane za eno ali več orodij ali ladjevij, o tem obvesti zadevne države članice in prepove ribolovne dejavnosti za zadevno območje, orodje, stalež, skupino staležev ali ladjevje, vključeno v te posebne ribolovne dejavnosti.
            
         
               (5)
            
            
               Informacije, ki jih ima Komisija, kažejo, da so bile ribolovne možnosti za modroplavutega tuna v Atlantskem oceanu vzhodno od 45° zahodne zemljepisne dolžine in v Sredozemskem morju, dodeljene ribiškim plovilom z zapornimi plavaricami, ki plujejo pod zastavo Španije ali Francije ali so v navedenih državah registrirana, 29. maja 2012 izčrpane.
            
         
               (6)
            
            
               Francija je Komisijo 26., 27. in 29. maja obvestila, da je ustavila ribolovne dejavnosti 9 ribiških plovil z zapornimi plavaricami, ki so bila v letu 2012 aktivna pri ribolovu na modroplavutega tuna, in sicer od 26. maja dalje za 3 plovila, od 27. maja dalje za 2 plovili in od 29. maja dalje za preostala 4 plovila po zadnjem dovoljenem prenosu za navedena 4 plovila na ta dan, kar pomeni prepoved vseh dejavnosti s 30. majem 2012.
            
         
               (7)
            
            
               Španija je Komisijo 1. junija 2012 obvestila, da je ustavila ribolovne dejavnosti 6 ribiških plovil z zapornimi plavaricami, ki so bila v letu 2012 aktivna pri ribolovu na modroplavutega tuna, in sicer od 29. maja dalje za 2 izmed plovil ter od 30. maja dalje za preostala 4 plovila, kar pomeni prepoved vseh dejavnosti s 30. majem 2012.
            
         
               (8)
            
            
               Brez poseganja v navedene ukrepe Francije in Španije je nujno, da Komisija potrdi prepoved ribolova na modroplavutega tuna v Atlantskem oceanu vzhodno od 45° zahodne zemljepisne dolžine in v Sredozemskem morju z ribiškimi plovili z zapornimi plavaricami, ki plujejo pod zastavo Španije ali Francije ali so v navedenih državah registrirana, in sicer s 30. majem 2012 –
            
         SPREJELA NASLEDNJO UREDBO:
   Člen 1
   Ribolov na modroplavutega tuna v Atlantskem oceanu vzhodno od 45° zahodne zemljepisne dolžine in v Sredozemskem morju z ribiškimi plovili z zapornimi plavaricami, ki plujejo pod zastavo Francije ali Španije ali so v navedenih državah registrirana, je najpozneje od 30. maja prepovedan.
   Od tega datuma naprej je tudi prepovedano obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati navedeni stalež, ki ga ulovijo navedena plovila.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. junija 2012
      
         
            Za Komisijo V imenu predsednika
         
         Maria DAMANAKI
         
            Članica Komisije
         
      
   
   
      (1)  UL L 343, 22.12.2009, str. 1.
   
      (2)  UL L 96, 15.4.2009, str. 1.